Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: törvénnyel módosított 1994. évi XXIII. törvény (a továbbiakban: Törvény) 5. §-ának (1) bekezdésével létrehozott
Paragraph Index: 4

1990. május 8-tól május 28-ig 21-es számú bizalmas tájékoztató jelentéseket kapta. A Magyar Népköztársaság belügyminiszterének 29/1982. számú parancsa szerint a jelentéseknek tartalmazniuk kellett mindazon információkat, amelyek az MSZMP és a Minisztertanács vezetői számára hasznosíthatók voltak. Az általános politikai tájékoztatás keretében a napi jelentéseknek tartalmazniuk kellett többek között „az állami, társadalmi, a gazdasági irányításban hasznosítható — operatív vagy más bizalmas forrásból származó politikai információkat, amelyek … segítik az ellenséges erők terveinek, tevékenységének időbeni megismerését, …” A Magyar Népköztársaság Belügyminisztériumának Ügyrendjét a Magyar Népköztársaság belügyminiszterének 28/1978. számú parancsa határozta meg egészen 1990. december 5-ig. Az Ügyrend II. fejezete szabályozta a minisztérium szervezetét és irányítását. A miniszter közvetlen irányítása alá tartozott többek között „az államtitkár” és „a miniszterhelyettesek”. A négy miniszterhelyettes közül az állambiztonsági miniszterhelyettes irányítása alá tartozott a III/III. Csoportfőnökség. Az államtitkár irányítása alá tartozott többek között a BM Adatfeldolgozó Csoportfőnökség. Irányította és ellenőrizte az alárendeltségébe tartozó csoportfőnökséget. Felelős volt az irányítása alá tartozó szerv tevékenységével kapcsolatos politikai és szakmai elvek kialakításáért, érvényesítéséért, valamint az ezekkel összefüggő célkitűzések egységes végrehajtásáért. Az államtitkár felelt az összbelügyi információfeldolgozói (nyilvántartás, adatfeldolgozás, adatszolgáltatás) tevékenységéért, a szervezetszerű adatszolgáltatás rendszerében beérkezett információk központi értékeléséért; a párt és a Kormány vezetői részére adott tájékoztatók készítéséért. Az államtitkár irányítása alá tartozó szervek feladata volt az összbelügyi információfeldolgozó munka szervezése, irányítása, ellenőrzése, … a szervezetszerű adatszolgáltatás rendszerében beérkezett információk központi értékelése, a párt és a Kormány vezetői részére tájékoztató szerkesztése; a szervek egységes elveken alapuló összehangolt információs rendszerének kutatása és tervezése; a I. rész SZEMÉLYI RÉSZ 1998/1. szám biztosított kereteken belül az adatfeldolgozási igények teljesítése; az állambiztonsági, bűnügyi, lakcím- és közlekedési nyilvántartások központi vezetése; stb. Fentebb felsorolt tisztségeinek betöltése idején a belügyminiszter feladata volt többek között gondoskodni az állam belső biztonságának védelméről. Az ügyrend szerint „a miniszter mint egyszemélyi felelős vezető irányította és ellenőrizte a minisztérium és szerveinek munkáját”. Az államtitkár a miniszter távollétében vagy akadályoztatása esetén helyettesítette a minisztert, annak jogkörében járt el. Vezette a minisztériumot és döntött, illetőleg intézkedett minden olyan ügyben, amely a miniszter személyes hatáskörébe tartozott. E jogkörében végzett tevékenységéért a Minisztertanácsnak, az Országgyűlésnek, az Elnöki Tanácsnak és a miniszternek tartozott felelősséggel. A Bizottság a tényállást az alábbi bizonyítékok alapján állapította meg: Dr. Gál Zoltán betöltött állami tisztségeire nézve tartalmazott adatokat „Az 1994-ben megválasztott Országgyűlés almanachja”, de rendelkezésre állt a kinevezéséről,

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes